CELEX: 62021CA0804
Language: et
Date: 2022-06-20 00:00:00
Title: Kohtuasi C-804/21 PPU: Euroopa Kohtu (teine koda) 28. aprilli 2022. aasta otsus (Korkein oikeuse eelotsusetaotlus – Soome) – C, CD versus Syytäjä (Eelotsusetaotlus – Eelotsuse kiirmenetlus – Õigusalane koostöö kriminaalasjades – Euroopa vahistamismäärus – Raamotsus 2002/584/JSK – Artikli 23 lõige 3 – Vahistamismäärust täitva õigusasutuse osalemise nõue – Artikli 6 lõige 2 – Politsei – Väljajätmine – Vääramatu jõud – Mõiste – Üleandmise õiguslikud takistused – Seadusest tuleneval alusel esitatud tagaotsitava kaebused – Rahvusvahelise kaitse taotlus – Välistamine – Artikli 23 lõige 5 – Üleandmisele ette nähtud tähtaegade möödumine – Tagajärjed – Vahi alt vabastamine – Kohustus võtta kõik muud meetmed isiku põgenemise vältimiseks)

20.6.2022   
            
            
               ET
            
            
               Euroopa Liidu Teataja
            
            
               C 237/20
            
         
      Euroopa Kohtu (teine koda) 28. aprilli 2022. aasta otsus (Korkein oikeuse eelotsusetaotlus – Soome) – C, CD versus Syytäjä
      (Kohtuasi C-804/21 PPU) (1)
      
      (Eelotsusetaotlus - Eelotsuse kiirmenetlus - Õigusalane koostöö kriminaalasjades - Euroopa vahistamismäärus - Raamotsus 2002/584/JSK - Artikli 23 lõige 3 - Vahistamismäärust täitva õigusasutuse osalemise nõue - Artikli 6 lõige 2 - Politsei - Väljajätmine - Vääramatu jõud - Mõiste - Üleandmise õiguslikud takistused - Seadusest tuleneval alusel esitatud tagaotsitava kaebused - Rahvusvahelise kaitse taotlus - Välistamine - Artikli 23 lõige 5 - Üleandmisele ette nähtud tähtaegade möödumine - Tagajärjed - Vahi alt vabastamine - Kohustus võtta kõik muud meetmed isiku põgenemise vältimiseks)
      (2022/C 237/25)
      Kohtumenetluse keel: soome
      
         Eelotsusetaotluse esitanud kohus
      
      Korkein oikeus
      
         Põhikohtuasja pooled
      
      
         Kaebajad: C, CD
      
         Vastustaja: Syytäjä
      
         Resolutsioon
      
      
                  1.
               
               
                  Nõukogu 13. juuni 2002. aasta raamotsuse 2002/584/JSK Euroopa vahistamismääruse ja liikmesriikidevahelise üleandmiskorra kohta, mida on muudetud nõukogu 26. veebruari 2009. aasta raamotsusega 2009/299/JSK, artikli 23 lõiget 3 tuleb tõlgendada nii, et vääramatu jõu mõiste ei hõlma üleandmisel tekkivaid õiguslikke takistusi, mis tulenevad isiku, kelle suhtes on tehtud Euroopa vahistamismäärus, esitatud ja vahistamismäärust täitva liikmesriigi õigusel põhinevatest seaduslikest kaebustest, kui üleandmise kohta on lõpliku otsuse teinud vahistamismäärust täitev õigusasutus selle raamotsuse artikli 15 lõike 1 alusel.
               
            
                  2.
               
               
                  Raamotsuse 2002/584 (muudetud raamotsusega 2009/299) artikli 23 lõiget 3 tuleb tõlgendada nii, et selles sättes ette nähtud vahistamismäärust täitva õigusasutuse osalemise nõue ei ole täidetud, kui vahistamismäärust täitev liikmesriik teeb politseiasutusele ülesandeks kontrollida, kas esineb vääramatu jõud ja kas on täidetud tingimused isiku, kelle suhtes on tehtud vahistamismäärus, vahi all pidamiseks, ning vajaduse korral kindlaks määrata uus üleandmiskuupäev, ning seda ka juhul, kui sellel isikul on õigus igal ajal pöörduda vahistamismäärust täitva õigusasutuse poole, et viimane teeks otsuse nimetatud tegurite kohta.
                  Raamotsuse 2002/584 (muudetud raamotsusega 2009/299) artikli 23 lõiget 5 tuleb tõlgendada nii, et artikli 23 lõigetes 2–4 ette nähtud tähtaegu tuleb pidada möödunuks, mille tagajärjel tuleb see isik vahi alt vabastada, kui raamotsuse artikli 23 lõikes 3 toodud vahistamismäärust täitva õigusasutuse osalemise nõuet ei ole täidetud.
               
            
         (1)  ELT C 95, 28.2.2022.